Ijtimoiy tarmoqda tarqalgan video o`rganilib, qoidani buzgan andijonlik haydovchiga chora ko`rildi

Ijtimoiy tarmoqda "Lacetti" rusumli,  avtomobil haydovchisi qoidani buzgan holda transport vositasiga ruxsat etilmagan mayoqcha o`rnatganligi aks etgan video tarqaldi.
IHXBBning xabar berishicha, video yuzasidan Andijon viloyati IIB YHXB xodimlari tomonidan surishtiruv olib borildi. Ushbu  avtomobil haydovchisi, 2001 yilda tug`ilgan B.T.ga nisbatan O`zbekiston Respublikasi Ma`muriy javobgarlik to`g`risidagi Kodeksning 127-moddasi ikkinchi qismi tartibida bayonnoma tuzilib, avtomobil vaqtincha saqlash uchun jarima maydoniga qo`yildi.